Legal Document

Category: 807

Text:
10. ΣΥΝΤΑΚΤΙΚΗ ΠΡΑΞΙΣ ΜΕ της 29/29 Ιουν. 1935 Περί αναπληρώσεως των συμβούλων της Τραπέζης της Ελλάδος. Άρθρον μόνον Εάν κατά την διάρκειαν του έτους και μεταξύ δύο ετησίων γενικών συνελεύσεων της Τραπέζης της Ελλάδος κενωθώσι θέσεις συμβούλων της Τραπέζης ταύτης, ώστε να μη καθίσταται εφικτή η λειτουργία του γενικού συμβουλίου της Τραπέζης, λόγω ελλείψεως απαρτίας, το υπουργικόν συμβούλιον εκλέγει αναπληρωτάς συμβούλους μέχρι του απαιτουμένου διά την συμπλήρωσιν απαρτίας αριθμού και μέχρι της προσεχούς ετησίας γενικής συνελεύσεως. Τράπεζα της Ελλάδος 12.Θ.ε.9-14